Source: https://www.mpsvr.sk/sk/ministerstvo/poskytovanie-dotacii/archiv/2018/poskytovanie-dotacii-roku-2018.html
Timestamp: 2020-04-01 14:56:03+00:00

Document:
Poskytovanie dotácií v roku 2018 - MPSVR SR
Úvod > Ministerstvo > Poskytovanie dotácií > Archív > 2018
Poskytovanie dotácií v roku 2018
Prioritné oblasti podpory rozvoja sociálnych služieb, podpory vykonávania opatrení sociálnoprávnej ochrany detí a sociálnej kurately a podpory rodovej rovnosti pre rok 2018
Ministerstvo práce, sociálnych vecí a rodiny SR určuje
podpory rozvoja sociálnych služieb, podpory vykonávania opatrení sociálnoprávnej ochrany detí a sociálnej kurately a podpory rodovej rovnosti podľa § 3 ods. 8 a § 9a ods. 8 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov (ďalej len „zákon o dotáciách“) pre rok 2018
Prioritné oblasti podpory rozvoja sociálnych služieb:
Oblasť podpory rozvoja sociálnych služieb:
1. Podpora poskytovania terénnej formy sociálnej služby
- nákup osobného motorového vozidla so špeciálnym príslušenstvom – zabudovanou izotermickou úpravou (izoláciou) a liatou proti sklzovou úpravou na rozvoz stravy v rámci poskytovanej opatrovateľskej služby
- nákup 5- miestneho osobného motorového vozidla na podporu služby včasnej intervencie, ktorá sa poskytuje terénnou formou sociálnej služby prostredníctvom terénneho programu
2. Zvyšovanie kvality poskytovanej sociálnej služby s akcentom na dodržiavanie základných ľudských práv a slobôd v zariadeniach pre fyzické osoby odkázané na pomoc inej fyzickej osoby a fyzické osoby, ktoré dovŕšili dôchodkový vek
3. Podpora sociálnych služieb krízovej intervencie poskytovaných v zariadeniach ktorými sú:
- útulok
- nocľaháreň
- zariadenie núdzového bývania
- nízkoprahové denné centrum
4. Bezbariérové úpravy zariadenia starostlivosti o deti do troch rokov veku dieťaťa
Oblasť podpory vykonávania opatrení sociálnoprávnej ochrany detí a sociálnej kurately:
1. Podpora (vrátane materiálno-technickej podpory) programov a odborných metód práce zameraných
- na predchádzanie vyňatiu dieťaťa z rodiny a úpravy rodinných a sociálnych pomerov dieťaťa vykonávaných v prirodzenom, náhradnom rodinnom a otvorenom prostredí, vrátane programov na predchádzanie sociálnemu vylúčeniu detí a plnoletých v otvorenom prostredí
- na pomoc a ochranu obetí sexuálneho zneužívania, komerčného zneužívania, týrania alebo na ochranu pred sexuálnym zneužívaním
- podpora zabezpečovania náhradného rodinného prostredia
2. Podpora odborných metód práce (vrátane materiálno-technickej podpory) zameraných na
- prispôsobenie sa novej situácii v prirodzenom rodinnom prostredí a v náhradnom rodinnom prostredí dieťaťa po jeho návrate do zariadenia na výkon rozhodnutia súdu a zo zariadenia na výkon trestu odňatia slobody a výkon väzby
- na úpravu a obnovu rodinného prostredia, z ktorého boli vyňaté deti rozhodnutím súdu a na uľahčenie plnenia účelu náhradnej rodinnej starostlivosti a náhradnej osobnej starostlivosti
3. Podpora vykonávania opatrení v zariadeniach sociálnoprávnej ochrany detí a sociálnej kurately za účelom zabezpečenia starostlivosti o deti a plnoleté fyzické osoby v súlade s princípmi deinštitucionalizácie
- kúpa motorového vozidla
- rekonštrukcia a stavebné úpravy zariadení
4. Podpora (vrátane materiálno-technickej podpory) vykonávania resocializačných programov resocializačných stredísk a programov krízových stredísk zameraných na
- zvyšovanie kvality resocializačných programov resocializačných stredísk
- špecializáciu krízového strediska, ak sa krízové stredisko špecializuje na určité druhy krízových situácií alebo na určitú vekovú kategóriu detí (alebo zvyšovanie kvality programov krízového strediska)
Prioritné oblasti k dotáciám na podporu rodovej rovnosti:
1. Poradenské a podporné služby pre ženy zažívajúce násilie
2. Aktivity zamerané na
- znižovanie horizontálnej a vertikálnej rodovej segregácie na trhu práce
- znižovanie rodového mzdového rozdielu
- zosúladenia rodinného a pracovného života
3. Zvyšovanie povedomia odbornej a širokej verejnosti v rodovej rovnosti vrátane vzdelávania v tejto oblasti
Hodnotenie a posudzovanie žiadostí v r. 2018
Zloženie komisie na posudzovanie žiadostí podľa § 12 ods. 1 zákona č. 544/2010 Z. z. o dotáciách v pôsobnosti MPSVR SR
Časový harmonogram hodnotiaceho, posudzovacieho a schvaľovacieho procesu žiadostí o poskytnutie dotácie podľa § 12 ods. 1 zákona o dotáciách pre rok 2018
Rozpočet na dotácie
Schválený rozpočet na dotácie v pôsobnosti ministerstva pre rok 2018 a predpoklad na nasledujúce dva roky
Schválené dotácie 2018
Prehľad žiadateľov, ktorým bola schválená dotácia na podporu sociálnej oblasti a rodovej rovnosti podľa § 3, § 6 ods. 1 písm. a), § 7, § 8 a § 9a zákona o dotáciách na rok 2018
Neschválené žiadosti v roku 2018
Prehľad žiadateľov, ktorým nebola schválená dotácia na podporu sociálnej oblasti a rodovej rovnosti podľa § 3, § 6 ods. 1 písm. a), § 7, § 8 a § 9a zákona o dotáciách na rok 2018

References: § 3
 § 9
 § 12
 § 12
 § 3
 § 6
 § 7
 § 8
 § 9
 § 3
 § 6
 § 7
 § 8
 § 9